
Celui ce a cântat sau a studiat partiturile marelui nostru compozitor 
Sigismund Toduţă, nu se poate să nu-i fi impus numeroasele indicaţii de tempo, 
integrate în seria de elemente de scriitură — atât de bogate, la nivelul parametrilor 
melodico-ritmic, armonic, polifonic sau timbral. Luxurianţa notaţiilor expresive și 
de mișcare, de-a dreptul proverbială încă în timpul vieţii autorului, îl desemna ca 
pe un neîntrecut italienist între muzicieni, capabil să fixeze în scris nuanţe 
infinitezimale ale intențiilor componistice. Departe de a lăsa la latitudinea 
interpreților — a piacere — tempourile, le notează cu mare precizie, aceasta rămânând 
o constantă de-a lungul celor 3 perioade de creaţie. Doar în foarte puţine lucrări — 
de pildă în Liturghii sau în Toccata din tripticul Preludiu - Coral - Toccata nu dă 
indicații de mișcare, acestea reieşind din caracterul scriiturii și integrându-se în 
ceea ce evidenţiază o trimitere la stilul vechi. 

Deja Passacaglia pentru pian din 1943 impune prin viziunea originală şi 
bogată asupra desfășurării lucrării, în care tempourile reflectă parcă planul 
constructiv şi se pliază celor două mari valuri elaborative. Din studiul partiturii 
rezultă că tema cunoaște mari variații în prelucrarea ei, situându-se între valorile 
metronomice J = cca 64 și 184 (adică pâna la aproape de 3 ori mai repede decât 

expunerea inițială). Diagrama temporală evidenţiază marile contraste cuprinse de 
variațiuni: 
By 
uE- 
i- 


Variațiunea IX este cea mai complexă din punct de vedere al fluctuațiilor 
interioare de tempo: Lo stesso tempo (] = cca 72, de la var. VIII - n.n.), ma senza rigore 
di misura, apoi: precipitando... a tempo, precipitando di nuovo... revenire a tempo, 
precipit. possibile, ...a tempo, con un po’ di fretta, a tempo, esitando un po' e poi sbrigando 
(a grăbi, a rezolva repede - n.n.), ...a tempo, affrettare un instante... stringendo assai, 
...quasi rit. - toate aceste indicații apărând pe parcursul unei singure variațiuni! Mai 
multă migală în precizarea intenţiilor de detaliu ale compozitorului e greu de 
imaginat. Să remarcăm ce mare deosebire de viziune există între această dinamică 
a tempoului față de extaticul exprimat în Passacaglia din oratoriul Miorița (Nr. 5) — 
unde tempoul este subînțeles din context şi este imuabil, nu cunoaşte modificări pe 
parcurs. 

Aceleași fine diferențieri de tempo apar și în Sonatina pentru pian (1950). 
Pornind de la ð = 160, partea I va cunoaşte nu mai puțin de 17 indicaţii de tempo, 
cuprinse între 184 și 104, care urcă şi coboară faţă de punctul iniţial în funcţie de 
expresivitatea şi caracterul dorite pentru fiecare segment de formă. Bunăoară, 
în secțiunea finală apar indicaţiile 176... 152... 116... 108... 104 — o liniştire treptată a 
desfăşurării. Partea a Il-a aduce o uşoară decelerare, în mod văluros, coborând de 
la valorile metronomice ð = 76 la d = 50, cu mai multe fluctuații, întărite și prin 
indicaţii expresive (molto rubato, pochiss. rall, pochiss. meno mosso ancora, esitando, 
rall., slanciandosi, estinto). În partea a III-a, Gaio rustico () = 152, ] = 92), schimbările 
de tempo ajung să fie marcate chiar și în fiecare măsură (la secțiunea meno mosso): 
104-100, 96, 104-100, 96, 160 — ceea ce înseamnă o alternanță în trepte schimbate 
brusc. 

Aproape în fiecare lucrare apar elemente semnificative, creșteri ale fineţii 
notaţiei tempoului. Urmărind astfel de aspecte în muzica instrumentală de cameră, 
se remarcă următoarele: 

- În Suita de cântece și dansuri pentru pian (1951), piesa nr. 7 aduce o bruscă 
dublare de tempo, dela ] =58 la ] = 112-116 (Mosso, scherzando, tempo giusto). 

- În Sonata nr. 1 pentru flaut şi pian (1952), secţiunile tematice ale primei 
părți se diferențiază și prin tempo, în trei trepte: Allegro (d = 152-160), Un poco meno 
mosso (d = 138-146), Meno mosso (d = 92-94). 

- Datorită noutăților în privinţa notaţiei, în Sonata nr. 2 pentru vioară şi pian 
(1985) autorul recurge la o legendă specială, plasată la început, în care se dau și 
indicaţii de mișcare: 


m fermata breve 
FN fermata 
--------- > leggiermente accelerare 


<--------- leggiermente ritardare 


—— accelerare 
4— rallentando 
() respiro rubato 


Notate cifric, indicaţiile de tempo se schimbă și în lipsa barei de măsură, care se 
încadrează în spiritul general cuprins în specificarea Improvvisando, înscrisă în 
fruntea primei mișcări (Fantasia). Partea a Il-a, încredințată numai viorii solo, 
nu poartă nici o indicație de mișcare. Veritabil omagiu adus stilului violonistic solo 
bachian, această parte aduce doar mici modificări interioare față de tempoul ales, 
subînțeles. Este poate semnificativ faptul că în final — Toccata —, rezumarea la 
indicaţii cifrice se desfăşoară pornind de la ] = 88-92; apoi se alege valoarea 88 
pentru o secțiune, 92 pentru alta, pentru ca în final să se potențeze tema rondoului 
prin ] = 92-98. 

- În ciclul Preludiu - Coral - Toccata pentru pian, din anii 1973-74, apar 
importante intenţii de rubatizare a tempoului. Nemaiapelând la indicaţii cifrice, cele 
exprimate prin termeni italieni, pornind de la Lento, improvvisando, înscriu 
numeroase fluctuații, care urcă până la slanciando, accel. sempre, veloce, muovendo 
assai, precipitando, sau cuprind mici accelerări şi răriri în sfera lentă, marcate fiind 
doar pe suprafeţe mici. 

- Sonata pentru violoncel solo (1989) denotă preferința, în etapa finală de 
creație, pentru scriitura fără bare de măsură, evidențiind înclinația spre cultivarea 
rubato-ului. Numeroasele indicaţii de mișcare (rubato assai, esitando, muovendo, poco 
animato, smorzando, improvv.) alternează cu altele, de expresie și caracter, care au 
tangenţă și cu mișcarea (ben declamato, quasi recitativo, etc). Toate acestea apar 
alternativ cu secțiuni de tempo giusto (] = 120). 

- Probleme similare apar în Sonata pentru flaut solo (1989) şi în Simfonia 
BACH pentru orgă (1984). Se face apel la grafia care include săgețile punctate ----> și 
<----- sau întregi, precum şi la „terasarea” tempourilor, cu schimbări bruște — chiar 


61 


dacă sunt operate în trepte apropiate. Coda din finalul Simfoniei BACH (Toccata) 
realizează o rărire treptată, cu notații precise: 54 ... 52 ... 48-46, la care se adaugă 
rall. în final. 

Lumea lucrărilor corale toduţiene reflectă aceeași responsabilitate pentru 
precizarea vitezei de execuţie. De obicei, prelucrările strofice aduc variații 
crescătoare sau descrescătoare ale tempourilor, în funcție de schimbarea 
caracteristicilor scriiturii. Bogatele sugestii sunt date în italiană, cu prevederi 
metronomice detaliate. O excepţie o constituie cântecul de leagăn Liu, liu, lea... 
(din Caietul I), unde apare indicaţia Legănat (J = 92-96). Semnalizările prin cuvinte 
şi cifre metronomice se regăsesc pretutindeni și în Caietele II și III — cu excepţia 
colindei Pe cerul cu flori frumoase din Caietul III, unde nu se dă nici o indicație de 
tempo; abia pe ultimele două pagini apar cifre metronomice. Dimpotrivă, în 
Colo josu mai din josu sunt utilizate numai însemne cifrice — nu mai puţin de 12, 
formând o văluroasă creştere și descreștere. Structura tempourilor din Pogorât-a, 
pogorât-a evidenţiază simetria conceptuală, în jurul unei axe mediane: 


axă 


= 80...84...86...88...92...84—86...88...92...88...86...84...80 


AER ee a 


Similară este şi structura temporală evidenţiată în Arhaisme (1969), unde prima 
secțiune poartă indicaţia Salmodiando, iar apoi se dau indicaţii cifrice care pun în 
evidenţă un arc constructiv cu creştere şi descreștere treptată. 
Interesante probleme privind marcarea mișcării apar în ciclul La curțile 
dorului (1978). O originalitate de notație se întâlnește încă din primul cor: 
| =44 <--------- J =68 --------- > ] =80 
Şi aici — cu toate că scriitura curge neîngrădită de bare de măsură, ci eventual are 
doar bare punctate — apar modificări cifrice pe suprafeţe mici. Pe o singură pagină 
se pot distinge 10 indicaţii metronomice, arcuite pe scara lui Maelzel de la 44 la 
78-80 şi înapoi, treptat, la 50. Dar pe aceeași pagină mai apar săgețile mari și mici, 
privind accelerarea sau decelerarea, precum și indicaţii în cuvinte: poco agitato, 
tranquillo, meno mosso, assai meno mosso. Dacă ținem cont de noutatea scriiturii de 
tentă heterofonică, de faptul că în această piesă fiecare structură e concretizată în 
alt tempo, că până şi ritenuto este marcat nu numai prin săgeată inversă (4— ) 
ci şi prin cifre (pag. 12-13, Ed. Muzicală), în infinitezimale gradații — 60 ... 58 ... 56... 
54... 52 ... 50... (—— —, sau că în piesa nr. 3, lezerul, sunt date nu mai puţin de 30 
de modificări de tempo ce urmăresc curba evoluţiei constructive a formei — uneori 

cu demarcaţii de tempo în fiecare măsură —, vom realiza că în ciclul La curțile 
dorului se află o culminaţie reală a notaţiei muzicale a tempourilor. 

Din ciclul 10 miniaturi corale pentru voci egale (1984) sunt de reținut 
tendinţele de subliniere a rubato-ului, exprimat chiar și prin termeni românești 
(Rar, doinind) din piesele nr. 2 şi 3, sau indicaţiile exprimate cifric cu o mare 
frecvenţă în piesele nr. 6 şi 7. 

În Liturghia nr. 2 (1974), indicaţiile de tempo lipsesc, mișcarea fiind 
subînțeleasă şi reieşind din contextul scriiturii, ca şi în straturile vechi de cultură 
muzicală religioasă la care face trimitere. 

Liedurilor le e caracteristică tendința spre rubatizare și cantonarea pe 
valori metronomice scăzute. Unităţile de timp pornesc în jurul a 60 bătăi pe minut 
şi cunosc mari fluctuații. Între liedurile pe versuri de Ana Blandiana, piesa Penel 
poartă indicaţia Monotono, senza espressione (] = 46), iar ultimul lied, Totuși, scade 
unitatea de timp la 38-40 — cea mai mică indicație metronomică întâlnită la 
Sigismund Toduţă. Între liedurile pe versuri de Lucian Blaga am întâlnit notații 
metronomice inversate din punct de vedere valoric-cifric: ] = 58-54; sau 66-58 în 
Fum căzut. Se remarcă absenţa în câteva cazuri a indicaţiilor de tempo pe parcursul 
introducerilor pianistice; ea poate induce interpretul spre alegerea unui tempo 
a piacere, dar poate fi văzută și ca o invitaţie la rubato, la un tempo subînţeles. 
Abia după câteva măsuri sunt date indicații precizate în cifre. 

Întrucât problematica tempourilor în lucrările simfonice și vocal-simfonice 
toduţiene îmbracă în principiu aceleaşi maniere de exprimare și aceleași densități, 
vom puncta în continuare numai elementele deosebite pe care le-am întâlnit. 

Simfonia I (1954) evidenţiază largi spaţii în care unitatea referenţială de 
timp este doimea. Fluctuaţiile marcate în jurul cifrei inițiale 60 sunt relativ 
simetrice: se ajunge la un tempo de 84 bătăi pe minut -— la cifra 12, unde se trece la 
dublare (| =) del precedente) — dar și la un Largo, un poco stanco (4 = 40). Finalul 
părţii a Il-a descrește de la Lento J = 42 prin assai più lento — Lentissimo, spre 
morendo. Foarte bogate indicaţii de tempo apar și în final, unde se ajunge în mod 
subit la un Doppio movimento J = J del precedente (reper nr. 89). 

În Simfonia a I-a (1956) impresionează — pe lângă bogăţia obișnuită a 
indicaţiilor — tempoul părţii secunde, Presto (J. = 126) — in una battuta, păstrat 
pentru 200 măsuri, după care se face echivalența cu J = 126, Poco allegro. Probabil 
că în Largo, molto squisito, în 4/4, cu indicaţia ) = 72, întâlnim unitatea de timp cu 
valoarea cea mai scăzută — ] = 36 — din creaţia lui Sigismund Toduţă. 

Mult interes prezintă şi desfăşurările variate de tempo din Simfonia a II-a 
(1957), unde unitatea de timp e considerată optimea, cu valori de 136 
(Moderatamente mosso), 184 (Animato) sau 166-77, scăzute în momentele de rubato 
parlando până la ) = quasi 100. Dar va ajunge şi la Mosso d = 200 (pag. 61). 

În fine, Simfonia a V-a (1976) aduce noutăţi în notația tempourilor, în paralel 
cu inovațiile de limbaj şi de liberalizare a conceptului formal. Sunt notate direct 

cifrele metronomice, dar apar și săgețile mari și mici, indicând accelerările sau 
răririle. Aulodia (Improvvisando J.= 88) conţine numeroase elemente de liberalizare 
a mișcării, exprimate în cuvinte, sugerată fiind și prin barele punctate de măsură, 
menite a elasticiza ritmul (vezi pag. 31, nota de subsol — Part. gen. Ed. Muzicală). 
O noutate grafică apare la pag. 84, sub forma unei săgeți cu dublu impuls: 


assai rit... 
—a 

Și lumea concertelor pentru coarde exprimă tendințele de evoluție stilistică. 
Perioada de creație ar putea fi stabilită şi în funcție de anumite particularități de 
notație — între care şi tempoul. Indicațiile Preludiando J = 50, Slanciato ] = 80-84, 
Tempo giusto ] = 76-80, Strepitoso } = 96-98, Quasi cadenza ] = 100-104 sau Quasi 
recitativo J = 50 din Concertul nr. 2 pentru coarde (1973) denotă o schimbare de 
optică față de primul Concert, din 1952. Bogăția nuanţelor de expresie se leagă 
adesea de mişcare și impune un fin cunoscător al limbii italiene. 

Cele trei mari lucrări vocal-simfonice reflectă aceleaşi faze ale exprimării 
tempourilor. Miorița (1958) nu conține multe indicații cifrice, în schimb introduce 
termeni noi — Alla doina, molto rubato (în Eterofonia), Tempo ad libitum (în nr. 4, 
înaintea unui Presto) —, iar la mai multe numere (Egloga „Dar cea mioriță” apoi în 
nr. 5, 7, 8, 9, deci inclusiv în Passacaglia şi în Fuga-Dans) lipsesc indicaţiile de tempo, 
mizându-se pe subînţelegerea lor din contextul scriiturii. Dimpotrivă, în oratoriul 
Pe urmele lui Horea, scris la 20 de ani distanţă, în 1978, indicaţiile metronomice sunt 
foarte precise. În partea I apar cifre diferite chiar la distanță de o măsură, în trepte 
fin demarcate: 58 — 50 — 58 — 63 — 66-69 — 80 — 72. 

Se utilizează săgețile scurte și lungi, în ambele sensuri, iar o secțiune molto 
rubato poate conduce spre un agitato ] = 104-108 (în partea a II-a). În partea a VII-a 
se dă indicaţia dublă:! 
J. = 42 
d) = 126, 
iar în partea a Xl-a se ajunge chiar la lentissimo d = 46, urmată de ritenuto (€). 


Basul ostinat al părții XIV coboară chiar la indicaţia metronomică d = 42-44, iar, 
prin contrast, finalul — partea a XVI-a — trece prin mai multe salturi de tempo, chiar 
şi la distanţe de o măsură, şi realizează un mare accelerando scris pas cu pas. 
Bogăția indicaţiilor de tempo din Meşterul Manole (1983) — pe care o putem 
numi „opera vieţii sale” — întrece prin amănunţimea intenţiilor toate celelalte 
lucrări. În trepte fine se trasează etapele unui accelerando (reper nr. 1a din reducția 
de pian), se prevăd fermate pe cezuri (la nr. 4), iar uneori același material muzical 
este reluat în alt tempo (pag. 11 - red. de pian). Asimetria tempourilor se 


1 Apar chiar şi indicaţii greşite, de exemplu la pag. 120: J =136/4 =73 sau } =138/d4 =74, care nu 
pot fi interpretate decât ca nişte scăpări. 

împletește cu cea a metricii, mereu schimbate, datorate tratării unui text în proză. 
Apar chiar și accente de tempo, cum ar fi intrarea corului la reperul nr. 8a). Apelarea 
la Tempo ad libitum (reper nr. 10) se datorează plasării a trei fermate pe pauze. 
Apariția Mirei e marcată printr-o ușoară ridicare a tempoului (de la 80 la 96, apoi 
J=80). Chiar şi în cadrul Fugii libere (de la reperul nr. 20) apar scăderi și ridicări 
episodice, atingându-se gradul de senza misura şi rubato assai, pentru ca în stretta 
finală, care punctează actul I, să se aplice o creștere la nivelul J=112-116. La reperul 
nr. 37a se realizează în câteva măsuri, prin tempouri diferenţiate, un mare ritenuto: 
J =92- 80-72 69 

Dimpotrivă, începutul actului III fixează cifric un accelerando ale cărui etape 
sunt: 50 — 58-60 — 66 — 69 — 76 — 80 — 84 — 96, mergând până la 112 (pag. 153). 
E semnificativ faptul că plângerea Mirei înzidite (pag. 184), de o mare bogăţie 


expresivă, e marcată prin ad libitum, senza misura. Poate părea curios amănuntul că 
revenirea în final a corului de copii, cu un subliniat rol cathartic, nu poartă indicaţii 
metronomice, scriindu-se doar Solemne (sic!), în timp ce la reperul nr. 13 din actul I 
se prevedea J] = cca 50 — un moment similar cu cel mai scăzut nivel de tempo adus 
de basul ostinat de la reperul nr. 41 (4 = 48-50). 


xx 


Conchizând, este de remarcat bogăţia manierelor de notare a tempoului în 
creația marelui compozitor Sigismund Toduţă, care nu poate avea egal în privința 
acribiei decât în creaţia enesciană - structurată într-un alt context cultural și la alte 
coordonate de timp. 

Se poate constitui o întreagă listă, cu caracter de legendă, privind 
indicaţiile de tempo în creaţia lui Sigismund Toduţă, din care nu vor lipsi nici 
variantele de exprimare cifrice: 


J = 54 

J = 54-56 

J = cca 108 

J = 100 cca 

=: >= 72 

J = 58-54 

69=] 

d = 72 sau d = 42 sau J.= 135 
J = 144 J. = 126 J = 90 
nici semnele grafice: 

| 544 <--------- J =68 ---------; > ]J=80 
— 


1 Dintr-o eroare grafică a apărut ] = 48-50. 

— > 
—1— 

— + 

e > assai rit... 
Dea ——————— 


şi nici denumirile tempourilor, exprimabile într-o lungă listă, care vădesc marea 
fantezie a autorului. Termenul rubato şi familia derivată din el, asociată de regulă 
cu lento (J = 54-56), indică intenţii de elasticizare legate de substanța muzicală 
pronunţată, ca şi improvvisando, quasi cadenza, preludiando, salmodiando. Indicaţiile în 
limba română (sau cu trimiteri la limba română) — Rar, doinind, Legănat, Tempo di 
Hora, Alla doina, molto rubato etc. — vin să se alinieze în mod fericit celor italiene 
consacrate, lărgite, la rândul lor. 

Polii tempourilor în componistica toduţiană se extind într-un ambitus de 
circa 5 registre. Cei inferiori cuprind J = 46 (Horea, partea a XI-a), d = 40 
(Simfonia I), } = 44 (La curțile dorului), ] = 38-40 (în ultimul lied pe versuri de 
Ana Blandiana) și chiar 36 = J (Simfonia a II-a). Cei superiori cunosc valori de 176 
(Sonata nr. 1 pentru flaut, final), ] = 192 (Sonata pentru oboi şi pian), Vivacissimo 
(Concertul nr. 1 pentru coarde, final) sau chiar ð = 200 (Simfonia a III-a). 

Absența indicaţiilor de tempo, atunci când nu este o scăpare, lasă evoluţia în 
libertatea unui tempo subînţeles (Liturghia nr. 2) sau tinde către cât se poate de 
repede, când unitatea de gândire e şaisprezecimea (ca în Toccata din tripticul 
pentru pian). 

Dacă la indicaţiile stricte de tempo se asociază ampla listă terminologică 
adiacentă, exprimată prin adjective, adverbe sau gerunzii, obținem imaginea a ceea 
ce înseamnă viziunea asupra desfășurării temporale a celui mai important 
compozitor român al celei de a doua jumătăţi a secolului XX. 

